Наталия Кобилкина в очакване на най-голямата си любов | Жената днес\n12460 ПРОЧИТАНИЯ ОТ 23 януари 2019 Брой 01 2019\nНаталия Кобилкина сияе в последните седмици на бременността си. Терминът й е на 1 март, но малкият мъж, когото очакват родената в Русия психоложка и съпругът й, гъркът Такис Дретакис, сам ще реши кога ще се появи. Двамата още не са решили как ще се казва, търсят име, което да е използвано в цял свят, нито типично гръцко, нито типично руско. „Когато се роди, детето само ще си дойде с името“, смята психоложката. Пълна е с енергия, продължава да работи и смята да го прави и след появата на новия мъж в живота й.\nСнимки: Lina Fessler\nНаталия, изглеждаш страхотно! Къде реши да родиш? В интервюта казваш, че искаш „лотосово раждане“ на остров Бали или в Швейцария…\nМного се чудех дали да не родя вкъщи. Още не зная. Ако е в болница, със сигурност ще е частна. Както дойде.\nТвърдо ли си решила да родиш естествено?\nЗа момента планирам естествено раждане. За мен то е по-добро – и за майката, и за бебето. Разбира се, ако няма усложнения. В академията в момента развиваме и проект за естествено раждане. Правим го заедно с една жена, която има 4 деца, като 2 от тях е родила сама вкъщи. В Русия все повече звезди раждат вкъщи, все повече жените се връщат към нормалната природа. Бабите ни всички са раждали естествено. При секцио и майката се възстановява по-трудно, и за бебето не е добре.\nСмяташ ли, че начинът, по който се ражда детето, се отразява на развитието му?\nСъс сигурност. Има понятие impriting , което означава „запечатване на образа“, как детето идва в този живот. Вярвам, че душата избира пътя си. Има деца, които си избират пътя на ин витро зачатието, други – естествено, трети – случайно, от неизвестни бащи. Раждането със сигурност има значение. Много често в болницата, когато се ражда бебето, го пляскат по дупето, за да заплаче. А това за него е сигнал – животът е опасен, тук ме бият. В момента в частните болници, поне в Русия, не пляскат бебетата, а с други действия провокират издаването на звук. Също така не е добре cпоред доста лекари веднага да се прекъсва пъпната връв, трябва да се остави да поеме цялата кръв, защото бебето има нужда от тази кръв.\nКазваш, че в Русия много жени искат да раждат у дома. Как точно го правят? Има ли акушерка, която е с тях през цялото време?\nРазбира се. За раждането е важно до теб да има добра акушерка, лекарят се вика, ако се появи проблем или се налага секцио. Сестра ми роди двете си деца вкъщи, въпреки че те финансово са много добре. Тя категорично не искаше болница, дойде акушерка и роди и двете си здрави деца вкъщи, сама в банята. Каза, че е абсолютно безболезнен процес, като оргазъм, удоволствие. Раждането много зависи и от настройката. Помага и хипнотерапията – когато правилно дишаш и влизаш в транс, това е подготовка за раждане и нямаш нужда от обезболяване. За да може с лекота да роди естествено една жена, е важно да може да се отпусне. Проблемът е, че в повечето случаи тя е уплашена, стегната, не знае какво да прави, боли я, иска по-бързо, лекарите слагат епидурална упойка… А когато жената е отпусната, естествено се отделя хормон, който кара мускулите да се отпуснат, действа като естествено обезболяващо на тялото и бебето се появява лесно. Майка ми има три деца и казва, че с третото е било истинско удоволствие. Това е въпрос на нагласа. Но ако майката е родила бебето травмиращо, след това тази травма се предава на детето. Затова е важно спокойното естествено раждане, с хармония и радост. Както и бременността. Много жени приемат бременността едва ли не като болест, лягат, не мърдат, нищо не правят. Важно е да продължаваш да живееш както досега.\nКога точно през бременността е подходяща хипнотерапията?\nПодготовката за раждане с хипнотерапия отнема минимум два месеца, през които се научаваш да вкарваш транс в мозъка си на вълните на болката. Например: причиняваш си сама някаква болка, стискаш си ръката и докато те боли, трябва да се отпуснеш, свикваш когато изпитваш болка, да не реагираш на нея. И постепенно тялото се научава да се отпуска, когато има болка. Това се случва с нестинарите, с йогите, които спят на пирони… Психиката може да не реагира на болката, ако е тренирана.\nА какво ще включват твоите курсове за бременни?\nТова са онлайн програми за бременни жени, които правим заедно с акушерката Олга Дукат, която обяснява от акушерска гледна точка какво се случва по време на раждането от медицинска гледна точка, а аз – от психологическа – как да се подготвиш, да се отпуснеш, да бъде естествена бременността и раждането. А след това ще имаме курс „Мъдро родителство“ с още няколко майки, педагози, психолози – за това как да отглеждаме здрави деца. Аз работя всеки ден с хора с травми и виждам, че много от травмите идват от детството. Ако родителите не ги допускат, няма да се налага вече порасналите хора да ходят цял живот по терапевти. Ще имаме много обучения и семинари за мъдрото родителство – за различните възрасти на детето. Тъй като никой не ни учи да сме родители, интуитивно правим нещата и не винаги знаем кое е правилно и кое грешно, как работи мозъкът на детето, защо то реагира по този начин. Прост пример – много деца обичат реда, предметите да не се местят. Една майка държи чадъра си винаги на едно място, идва нейна приятелка, взима го, и бебето започва да плаче. Майката не може да разбере защо. Кърми го – не иска, не иска да спи… Когато връщат чадъра на мястото му, бебето се успокоява. За него е много важно всичко да е на мястото си. Има много неща, които майката не може да разбере сама. И децата се чувстват неразбрани. А всъщност механизмите за разбирането на децата не са чак толкова много. Но храната и сънят въобще не са достатъчни. Друг проблем е, когато много майки решават, че те лично са най-доброто за своето дете. А детето има нужда от 2 часа плътен контакт с майка си дневно, но като цяло кой го разхожда в парка или му сменя памперсите – няма принципно значение. Бавачка или помощ от баби е нещо много хубаво. Ако майката е изтощена, тя не би могла да обърне внимание на себе си и на мъжа си. И може да изпадне в следродилна депресия с идеята, че трябва да бъде най-добрата майка. Това никому не помага.\nТова противоречи с новата тенденция за привързаното родителство, според която майката е общо взето винаги на разположение на бебето, „на поискване“…\nМоята школа и аз много вярвам в това и го преподавам на курсовете за „гейши“: жената трябва да се грижи за своето щастие. Майка ми е отгледала три деца, но винаги когато бяхме малки, неделята беше денят за нейната почивка. Оставяше ни някому и тръгваше нанякъде. Казваше: „Днес не съм ви майка, днес почивам.“ Помня, че ревяхме, но знаехме, че неделята е денят на мама и въобще не се обсъжда този въпрос. Да е жива и здрава, до днес е супер активна, а ние и трите сме добре отгледани, възпитани, реализирани. Но моята майка никога не ни слагаше преди себе си, тя винаги беше номер 1, всички се съобразявахме с нейния график. Според мен това е правилно, защото знаеш, че майка ти не се жертва. И въобще никой не би искал някой да жертва живота си заради него. Защото тогава се внушава чувство на вина: „Аз съм ви дала живота си!“. Детето, което се ражда, не те моли да му даваш живота си, то идва, за да живее с теб. А не да живееш заради него. Обичаш детето, даваш всичко, което можеш да дадеш, но не бива да бъдеш нещастна. Ако си нещастна, и детето ще е. То има нужда от щастлива майка и отговорност на всяка майка и баща е да се погрижат за нейното щастие и за щастието в двойката. Децата са щастливи от любовта на родителите си.\nТи и сестрите ти чувствахте ли се обичани през цялото време?\nОбичани, но не обсебващо. Майка ми е лекар, тя винаги е работила, работата й е била много важна. И до днес работи, пътува, благодарна съм за това. Не е правила големи жертви за нас, но и не иска от нас жертви.\nТова звучи чудесно. В друго твое интервю обаче казваш, че би казала на дъщеря си: довери се на мъжете, позволи на мъж да се грижи за теб, роди му деца, обслужвай го, подкрепяй го, обичай го, защитавай своите интереси, развивайте се заедно. Не противоречи ли малко това? Не е ли редно жената сама да може да се справя, с мъжа си да са равни партньори, а не тя да е в негова услуга?\nЗависи от жената. Има два типа жени, които една много известна жена-коуч по семейни отношения нарича „Бамби“ и „Годзили“. „Бамби“ са жените, които живеят заради семейството си, заради любовта, те са се отдали и посветили на децата, мъжа, семейството. Те като цяло нямат някакви големи таланти или мисия в живота, тяхната мисия са мъжът и децата. За тях е най-важно да се посветят на семейството си.\nНо те стават жените, които казват: Аз жертвах живота си за теб!\nДа, после те стават тези жени. Ако си такава жена, сестра ми е такава, за нея децата са смисълът на живота. Но тя не казва: аз съм ви посветила живота си, тя казва – аз избирам, на мен това ми харесва повече, отколкото да работя. Кефя се да готвя, да се занимавам с мъжа ми, децата ми, това ми носи удовлетворение. Т.е. това не е жертва, това е избор. Има огромна разлика. Моят мъж ми казва да си стоя вкъщи, но аз отговарям: Какво ще правя по цял ден, ако спра да работя? Колко време мога да прекарам на фризьор и маникюр? Това не е моята история. Харесвам това, което правя, за мен е важно да съм активна. Това е типът жена „Годзила“ – активна, независима, самостоятелна, пътуваща. Това не означава, че тя няма отношение, тя пак може да има партньор, деца, но това не й е приоритет номер 1. Има жени, които имат енергия и за двете неща – семейство и кариера. Но не на всички енергията стига и за двете.\nМоже би не им стига и кураж?\nНе всяка има и някакъв талант. Има много жени с талант да готвят вкусно и да се грижат за дома, да поддържат мъжете си. Това, което винаги обяснявам в „Гейши“, е, че е важно да следваш сърцето си. Ако не искаш да правиш подвизи, не ги прави. Няма нужда никому да доказваш нищо. И обратното – ако усещаш потенциал и кураж – действай, прави, търси, бъди активна, т.е. бъди себе си. Намери какво иска твоята душа. Това е мисията на живота ти. Жената е болна и нещастна тогава, когато не следва своя модел.\nБеше омъжена в продължение на 11 години за друг мъж, българин. Сега си омъжена за грък и бременна. Кога една жена разбира, че иска да има дете от даден мъж? Има ли някакъв признак, нещо, което да й казва, че е готова да стане майка и това е бащата на детето й?\nМоже би при всяка жена е различно. С първия си съпруг винаги съм усещала, че не бих имала деца. Не знам, той е прекрасен човек, много го обичам като човек, като душа, но никога не съм имала желание да имам дете с него. Така го усещах. Той беше с друга мисия в живота ми – да ме доведе в България и да ме подкрепи в началото. Когато срещнах втория си мъж, още не бяхме гаджета, нищо нямаше, и си казах – от този мъж бих имала деца. И някак тази химия, това привличане също има значение. Много е важно да имаш химия с бащата на детето си, тогава лесно се получава и бременността, и всичко. И чак тогава усетих, че съм готова да стана майка. Важно е да усетиш дали имаш вътрешен порив. Не всички жени трябва да имат деца. Има жени, които не искат да имат деца, това не е тяхната мисия. И никой не бива да ги осъжда. Не всяка жена е длъжна да ражда деца. Вселената си знае работата и най-важното е да не съдим никого на този свят. Както е казано в Библията: Не съди и няма да те съдят.\nЗащо се случва така, че ние, жените, отдаваме толкова много време на разговори, размисли, ходим даже на курсове, за да сме щастливи с мъжете? А мисля, че те дори помежду си не говорят за отношенията си с жените.\nЗащото жените и мъжете имат различни мисии. Мисията на мъжа е да защитава и да осигурява своето семейство, да се размножава. Мисията на жената е да има щастливи взаимоотношения, любов в семейството, хармония и баланс. Наистина жените отделят страшно много време за това. А мъжете просто обичат безусловно. Дори вярвам, че истински могат да обичат само мъжете в двойката.\nЖената истински обича само своите деца. Обича децата си безусловно, каквито и да са те. Докато мъжете си не обичаме безусловно – ако той ни прави еди какво си или ако не търпи, пие, бие, не го обичаме вече и го гоним. И често може да се срещнат случаи, когато жената е изгонила един мъж, но той продължава да я обича. Може да е гневен, но я обича. Веднъж влюбил се, той просто я обича. Без да си обяснява защо. Мъжете много по-тежко преживяват разделите и разводите. И често не заобичват друга жена след това. Може да е лош към децата, за да накаже жената, защото го е зарязала, често се случва, но продължава да я обича по неговия си начин.\nВсе пак в повечето случаи мъжете изоставят жените си и отиват при друга жена. Това е класическият сценарий. Жените по-трудно се решават на такава стъпка.\nЗа да напусне мъжът едно семейство, жената трябва много да се постарае. Трябва да е много нещастна, мрънкаща, недоволна, без енергия, да предаде себе си, своята мисия. Ако тя не е щастлива, за мъжът това е сигнал: Аз не мога да направя тази жена щастлива. Значи аз съм неправилният мъж за нея и отивам при тази жена, която мога да направя щастлива. И много работим по това в „Гейши“, любимия ми семинар, обсъждаме как жената да се научи да бъде щастлива. Често жените не получават нещо от родителите си и след това го търсят от мъжа. Искат да намерят идеалния, който да ги обича и подкрепя, защото не са го получили от майка си и баща си. Но функцията на мъжа не е да бъде родител. И когато работим за зрелостта, обяснявам точно това – започни ти да даваш на себе си това, което искаш от партньора – нежност – бъди нежна със себе си, супер оргазъм – подари си супер оргазъм, направи го – имаш ръце, играчки, душ, каквото си искаш. Подари на себе си това, което искаш от другия и тогава ще го получиш и от него.\nКолко компромиси може да прави една жена в името на семейството?\nПо-скоро не компромиси, а приемане. Когато приемаш, че един човек е различен. Когато приемаш, че мъжът разхвърля чорапите си например. Ми разхвърля ги. Забравя нещо. Изневерява. Има мъже, които са полигамни по природа и каквото и да правиш – пак ще бъде полигамен. Разпръсква генетичен материал. Ако го обичаш – приемаш, че не е идеален. Има мъже, които са слаби, не са амбициозни, не могат да изкарват пари. Има мъже, които губят пари постоянно. Но това не ги прави лоши хора. Най-голямото предизвикателство е да се научиш да обичаш мъж, който не е идеален, да приемеш, че той е такъв, и да се научиш да бъдеш щастлива с тези негови качества.\nТ.е., ако не пие и не бие, всичко е поправимо, както казват в Русия?\nПознавам мъж, който с една жена беше алкохолик и биеше, а с друга се преобрази – стана грижовен и отдаден. Моят мъж също често ми казва: „Наталия, ние като мъже просто реагираме на жените, ако вие давате грешен стимул, получавате грешната реакция. Промени се ти и аз ще се променя автоматично.“ Което реално е така. Мъжете много се променят спрямо това, което ние даваме и правим. По мек начин, не с мрънкане, заплахи и обиди. Можеш да го промениш през приемане, любов, смирение, ако спреш да реагираш.\nКазваш, че изневярата е простима?\nИзневярата е сигнал, че някъде аз съм изневерила на себе си. Имам много клиентки, които идват заради изневери на мъжете си. Реват. Първият ми въпрос винаги е: А ти къде изневеряваш на себе си? И отговорът е: Аз всичко правя заради него, той не ми е подарил едно цветенце, нищо не му казах. Не уважава майка ми, не му се карам. Всичко му позволявам. Ами това е проблемът. Видяла е, че нещата не са добре, но е преглъщала, мълчала е и се е жертвала. Влезеш ли в ролята на жертва, чакай изневяра – ще дойде. Научи се да заявяваш себе си. Повечето от тях имат жертвоготовни майки, които са търпели и са казвали: търпи и ти. Заявяваш своите условия и казваш: за мен наистина е важно това, това и това. Ако отстояваш своите условия и правила, партньорът ще види, че не се шегуваш, важно е да приемаш, че по-скоро ще загубиш него, отколкото себе си. Ако имаш усещането, че ти си по-важна, тогава няма да се случват тези проблеми във връзката. И първият, и вторият ми мъж винаги са ми казвали, че ми свалят шапка, защото винаги избирам себе си. Разбира се, ако той ме моли за нещо, аз ще го направя. Това е партньорството – ангажираме се един с друг. Бракът – това е зрялото партньорство. Ангажимент. Повечето днешни хора не искат ангажименти – добре си живеем така, докато искаме. Но това е детската позиция. Затова много държа хората да се женят, да имат брак, договор, това е зрялата позиция, ангажираш се да служиш на своя партньор.\nТ.е. бракът е договор?\nДа. Получаваш и даваш. Взаимен обмен. Доста хора имат инфантилна позиция – искам само да получавам, но не и да давам, което не работи в дългосрочен план. Или пък не умеят да получават – не се чувстват ценни, важни, не им е удобно да споделят желанията си, искат другият да се сети, но той не се сеща… и накрая изневерява. Тя казва: аз всичко съм пожертвала за него! Ми голяма глупост! Затова очаквай изневяра и изоставяне. Ще те изостави заради жена-кучка. Която си иска и получава. Дори имам училище за кучки. Как да получаваш това, което искаш. Много е полезно за жените, които искат да спрат да бъдат „добри момиченца“. Защото добрите момиченца винаги ги нараняват.\nТемата ни в този брой е „Нахрани ме с любов“. Ти имаш ли отношение към храната, готвенето? Колко е важна храната във взаимоотношенията? Сервирането, сядането на маса?\nНе обичам да чистя, но обичам да готвя. Обичам простите неща, защото с много съставки нещата стават тежки. Любима на мен и мъжа ми е пастата, различни видове, също така различни салати във всички възможни комбинации. Обичам да е просто, бързо и здравословно. Мога да направя вечеря от 3 блюда за 20 минути с лекота. Мъжът ми казва, че по-бърза жена не е виждал. При това е вкусно. Вярвам, че е важно жената да умее нещо да готви. И на колкото и хубави ресторанти да сме ходили, винаги вкъщи ни е по-вкусно. Защото влагаш своята енергия, своята душа. Готвенето е процес на творчество, важно е никой да не ти пречи, да няма телевизия, да не го правиш механично, а да бъдеш много в присъствието. В момента готвя и се посвещавам изцяло на храната.\nТ.е. вярваш, че енергията, с която готвиш, се предава на храната?\nДа, и така храната дори може да лекува. Влагаш енергия, намерение в нея.\nЗа мъжа, който търси отношение и семейство – по-скоро минава. За мъжа, който иска неангажираща връзка – ох, в момента е толкова модерно това – мъжете да казват: Хайде да сме приятели и да правим секс от време на време – за тях храната не е актуална и не е важна. Но за мъжете, които искат да живеят с една жена и особено за децата – храната е много важна. Децата винаги ще помнят любимите манджи на мама, вкусовете от детството. До ден-днешен нещата, които съм се научила да правя в детството, са ми най-вкусни. Усещането за дом и уют е храната, сготвена от мама или баба. Имам рецепти от баба ми, записани в една тетрадка, цялата е пожълтяла и на петна, но до ден- днешен я използвам.\nРазбирам, че няма да спреш да работиш. Какво ти предстои?\nЕдна от големите ни новини е идването в България на Лиз Бурбо – автор и терапевт от ранга на Луиз Хей. От години мечтая да се срещна с нея. Тя има повече от 10 книги, преведени на много езици по цял свят. За мен тя е гуру по отношение на човешките травми. Една от най-известните й книги е „5-те травми, които пречат да бъдеш себе си“. Това е азбука за повечето терапевти по света, те използват тази теория, за да лекуват човешките травми. Лиз Бурбо е на 78 години и идва в България за първи път на 21 март. Ще направи курс за лекуване на травмите. И я помолих, специално за България, да направи курс за изобилие и богатство. За да не си тръгват толкова много умни млади хора оттук – България има огромен потенциал за развитие. Затова ще има двудневен курс за изобилие и богатство, за това как като промениш отношението си към парите, да бъдеш наистина богат и успешен. Самата Лиз Бурбо е много успешна жена, има центрове в 15 държави по цял свят. Променила е живота на милиони хора. Наистина е голяма величина в психологията, много уважавана от професионалистите. Може да променя съдби, много мощен транформатор е самата тя. До 40-годишната си възраст е била много болна и лекарите са казвали, че няма да живее дълго. Тежък брак с мъж-алкохолик, проблемен син… Била е продавачка, но завършва психология, започва да пише книги… Една от известните й книги е „Как да лекуваме тялото си през болестите“, в която обяснява как всяка болест може да бъде излекувана с помощта на психологията. Както тя е направила със себе си. Отслабва 40 килограма, омъжва се повторно за прекрасен, подкрепящ я човек. Синът й също работи в много благотворителни кампании. Жива легенда е. Много съм благодарна, че се съгласи да дойде в България.


В доклада за конвергенцията се оценява напредъкът на държавите членки по пътя към присъединяването им към еврозоната - ТПП - Стара Загора\nСъбития В доклада за конвергенцията се оценява напредъкът на държавите членки по пътя към присъединяването им към еврозоната\nВ доклада за конвергенцията се оценява напредъкът на държавите членки по пътя към присъединяването им към еврозоната\nСряда, 10 юни 2020 г., 17:31\nЕвропейската комисия публикува доклада за конвергенцията от 2020 г., в който представя оценката си за напредъка, постигнат от държавите членки извън еврозоната по отношение на приемането на еврото. Докладът обхваща седемте държави членки извън еврозоната, които са правно задължени да въведат еврото: България, Полша, Румъния, Унгария, Хърватия, Чешката република и Швеция.\nДокладите за конвергенцията трябва да се изготвят на всеки две години, независимо от евентуални текущи процеси за присъединяване към еврозоната.\nДнешният доклад за конвергенцията показва окуражаващ напредък от страна на някои държави, въпреки че те все още трябва да преминат през няколко етапа, преди да могат да се присъединят към еврозоната. Както винаги, Комисията е готова да подкрепи тези държави членки. Важен етап по този път е присъединяването към валутния механизъм ERM II, за което Хърватия и България се подготвят в момента. Приветстваме усилията и на двете държави в тази посока.\nПаоло Джентилони, комисар по въпросите на икономиката, заяви: През последните няколко месеца вниманието ни беше насочено към борбата с икономическите различия в еврозоната и на по-широкия единен пазар, свързани с различната дълбочина на рецесията, причинена от коронавируса. Днес правим преглед на конвергенцията по отношение на членството в еврозоната за седем държави членки. Този процес е основателно строг, тъй като разширената еврозона трябва да бъде и по-стабилна. Продължава да е важно държавите да работят и за гарантирането на истинско сближаване по посока на по-високи равнища на производителност и просперитет - не на последно място чрез насочените към бъдещето реформи и инвестиции, които бихме искали да подкрепим чрез Next Generation EU.\nПрисъединяването към еврозоната е отворен и основан на правила процес. Докладът се основава на критериите за конвергенция, наричани също критериите от Маастрихт, които са посочени в член 140, параграф 1 от Договора за функционирането на Европейския съюз (ДФЕС). Критериите за конвергенция включват ценова стабилност, стабилни публични финанси, стабилност на валутните курсове и конвергенция на дългосрочните лихвени проценти. Разглежда се също така съвместимостта на националното законодателство с правилата на икономическия и паричен съюз.\nХърватия и Швеция изпълняват критерия за ценова стабилност.\nБългария, Полша, Унгария, Хърватия, Чехия и Швеция изпълняват критерия за публичните финанси.\nБългария, Полша, Унгария, Хърватия, Чехия и Швеция изпълняват критерия за дългосрочните лихвени проценти.\nНито една от държавите членки не изпълнява критерия за обменния курс, тъй като нито една от тях не членува във валутния механизъм (ERM II): преди влизането в еврозоната се изисква участие в този механизъм за период от поне две години, по време на който да не се наблюдават значителни отклонения.\nМакар че Хърватия и Швеция изпълняват всички икономически критерии за конвергенция, те не изпълняват критерия за обменния курс по горепосочената причина.\nВ допълнение към оценката на формалните условия за присъединяване към еврозоната в доклада се констатира, че националното законодателство в нито една от държавите членки, с изключение на Хърватия, не е напълно съвместимо с правилата на Икономическия и паричен съюз.\nКомисията разгледа също така допълнителните фактори, посочени в Договора, които следва да бъдат взети предвид при оценката на устойчивостта на конвергенцията. Този анализ установи, че държавите членки извън еврозоната като цяло са добре интегрирани икономически и финансово в ЕС. Въпреки това някои от тях показват макроикономически слабости и/или са изправени пред предизвикателства, свързани с тяхната бизнес среда и институционална уредба. Въздействието на пандемията от коронавирус върху резултатите от доклада е ограничено, тъй като повечето от използваните в доклада данни за минали периоди се отнасят за периода преди избухването на кризата, както се изисква от строго определената в Договора методика.\nКомисията представи първоначална оценка на последиците от пандемията в икономическата прогноза от пролетта на 2020 г. и своето последващо предложение за специфични за всяка държава препоръки за всички държави членки, като и двете са в основата на бъдещите елементи на настоящия доклад.\nДокладът за конвергенцията на Европейската комисия се изготвя независимо от доклада за конвергенцията на ЕЦБ, като двата доклада се публикуват едновременно.\nДокладите за конвергенцията се публикуват на всеки две години или когато е налице конкретно искане от държава членка да бъде оценена нейната готовност за присъединяване към еврозоната, какъвто беше случаят с Латвия през 2013 г.\nВсички държави членки, с изключение на Дания, са правно задължени да се присъединят към еврозоната. Ето защо докладът не обхваща Дания, която е договорила в Договора от Маастрихт клауза за неучастие.\nВъпроси и отговори: В доклада за конвергенцията се оценява напредъкът на държавите членки по пътя към присъединяването им към еврозоната\nДоклад на Европейската комисия за конвергенцията от 2020 г. Предишни доклади за конвергенцията


Бившият на Десислава вдига сватба: Виж булката на Зарко Савов! (по-готина ли е от певицата - МНОГО СНИМКИ)\nБившият на Десислава вдига сватба: Виж булката на Зарко Савов! (по-готина ли е от певицата – МНОГО СНИМКИ)\nОт Силвия Борисова - 13.04.2018\nБившият на Десислава – Зарко Савов вдига сватба с Лора Лилова!\nСветлозар Савов или Зарко Савов – едва ли има човек, който да не свързва това име с Десислава. Всички знаем, че де факто точно той беше голямата любов на певицата. С която се събираха и разделяха с мъчителни драми няколко пъти подред.\nДнес Десислава е вече с Благой Найденов, на когото роди прекрасния син Борис. Въпреки това обаче едва ли е забравила чувствата си към Зарко, заради когото проля реки от сълзи във Вип Брадър. А цяла България стана свидетел на това как му се молеше да продължат…\nЕ, явно не им е било писано да са заедно. Още повече, че не само Деси се обвърза сериозно. Зарко Савов също готви сватба и вече е сгоден за хубавата си приятелка Лора Лилова.\nДвамата се събраха малко след окончателната му раздяла с Десислава като вече живеят заедно около две години. Лора е само на 20 и мнозина смятат, че й е още рано за сватба. Тя обаче не мисли така. Открила е човека си в лицето на ММА боеца и е готова за семейство.\nНещо, което не се получи при Десислава и точно това бе основната причина за раздялата й със Савов. Навремето още той копнееше за дом и семейство, но тя тъкмо се беше върнала в Пайнер и наблягаше на кариерата си.\nЛора, която е в пъти по-млада от певицата и според близките на Зарко, му пасва много повече, е завършила Английската гимназия в Русе. Откъдето впрочем е и ММА красавецът.\nВсе още не е ясно къде ще бъде сватбата, но едно е сигурно – Десислава и Благой Найденов няма да са сред поканените. Вижте снимки на бъдещата булка и кажете коя от двете любими на Зарко ви харесва повече.\nЕтикети: #new #Благой Найденов #Десислава #Зарко Салов #Лора Лилова #ММА #сватба #Светлозар Савов\nПредишна публикация Позор: Лили Иванова не се поклони пред Тончо Русев, написал най-хубавите й песни! (ето как изригнаха в мрежата + МНОГО СНИМКИ)\nСледваща публикация Скандал: Участници в “Капките” с брутална гавра срещу Гери-Никол! (виж кои са и какво сътвориха – ВИДЕО)


Home > Услуги > Копиране на ключове и как да се предпазим\nЗа да се предпазите ефективно е много важно да държите ключовете си винаги във вас. Избягвайте да ги оставяте на видими места като маси в барове или кафенета.\nАко използвате допълнителна брава, това значително подобрява сигурността ви и намалява вероятността за взлом. За набавянето и монтирането на допълнителната брава можете да използвате професионалните услуги на ключарска фирма Шерлок Груп България.\nМоже би един от най-надеждните начини, които можете да изберете за предпазване от копиране на ключ, а в последствие проникването взлом в жилището ви, е да сложите секретен патрон със защитен профил. Такъв патрон можете да намерите във всяко ключарско ателие. Тези патрони са включени в комплект с карта. Без нея няма как да бъде направено копие.\nПо-важното в случая е, че празни заготовки притежават единствено ателиетата на фирмата, от която сте взели патрона. Ако искате да направите дубликат на ключа си, трябва да представите и картата на секретния патрон. По този начин ще бъдете сигурни, че ключът ви няма да бъде копиран.\nНе на последно място е хубаво да следите каква дейност се извършва, когато си изкарвате дубликат някъде. Ако забележите нещо съмнително в дейността на ключаря, нашият съвет е незабавно да прекратите дублирането.\nШерлок Груп България е една от водещите фирми в този бранш и на нея можете да разчитате по всяко време за изваждане на ключове или поставяне на секретни патрони, които ще ви донесат сигурност и спокойствие.\nPrevious Post Американо-английска академия подготвя ученици по двуезичен модел\nNext Post ДДД услуги – разумното решение при хлебарки у дома


Благодарности за поздравите – Иво Инджев / Ivo Indzhev\nБлагодаря на всички добри хора за пролетните поздрави – за Великден и за днешния ми рожден ден!\n29 мнения за “Благодарности за поздравите”\nИ ние Благодарим, че те има и ни събираш тук, в най-прекрасният за нас БЛОГ по света и у нас.\nЧестито и безкрайно уважение за доблестта и храбростта.\nЧРД и от мен, Иво!\nДа си жив и здрав още дълги години и всички около тебе да са все така добре!\nИзползвам случая да поздравя и всички добронамерени читатели и коментатори на блога на Иво!\nА за останалите – четете блога на Иво редовно и се просвещавайте, защото само истината ще ви направи свободни (стига, разбира се, да желаете това).\nОще веднъж, всичко най-добро на Иво, семейството му и компанията от съмишленици!\nzdrave i kasmet. taka se ziveenad 100god. españa\nЧестит Ви Празник,макар и научен от Вас за този Ви ден рожден.\nБъдете преди всичко здрав, все така всеотдаен на голямото си семейство и ако позволите и нас да ни сместите между тях/и не само/, защото се грижите като за свои, отваряйки очите за много истини.\nЗнам, че никога няма да се поддадете на натиск и на предложения, на които не малко биха отказали и отказват, пришивайки се като лишеи към властта, но това е най-хубавото Ви качество.\nКолко хубаво е, че все още има и такива.\nВесел Празник и съпричастност с чаша в ръка. Наздраве!\nЧестит рожден ден! С пожелания за здраве и всичко най-хубаво-от сърце!\nДа сте жив и здрав и все така непримирим в отстояване на истината!\nЧестит Рожден Ден Иво!!! Жив, здрав, засмян и падане на рублата!\nДа е честит поредния рожден ден на Иво Инджев! Здраве и семейно благоденствие му желая!\nЧестит Рожден Ден Иво!!! Жив, здрав и много работлив! Защото искаме да те четем всеки ден, брато!Успех във всички твои намерения!\nДа сте жив,здрав,непримирим!\nЧестит Рожден Ден уважаеми г-н Инджев! Чуствам се щастлив, че чрез вашия блог, мога да се удивлявам, възхищавам и наслаждавам на словесното Ви майсторство и талант и чудесните Ви анализи, коментари, сатиричните и критични коментари по определени политически събития и актуални теми на деня!И най-забележителното е това, че винаги сте на страната на тези, които възприемат и отстояват принципите на демократичното развитие на страната ни и евроатлантическата ни принадлежност! Бъдете жив и здрав и благодаря, че Ви има!\nЧестито и от мен.Бъдете здрав и същия както до сега!./”Всичко най-добро на Иво, семейството му и компанията от съмишленици”!-както най-добре го каза СТОЯН БЛ. АПРИЛ 16, 2018, 18:55/.Иво, БУДИТЕЛЮ,никога да не те напускат музите които те обладават.Най-вече Мелета /учение, опитност/. С цялото ми уважение.\nЗа много години,да илядиш и ти и семейството.Само падане на рублата и руските акции могат да свалят джуджето отвътре.Само празният хладилник може да отвори очите на зомбираните от руските телевизии.\nNa 16 april, osven loshi, sa se sluchili i hubavi neshta za Balgaria!\nChestit Rozden den na stopanina na bloga unikalnia Ivo!\nЧестит Рожден ден, г-н Инджев. Пожелавам Ви здраве и щастливи времена.\nИскам да Ви поздравя и с моята любима музика:Jörg Hegemann https:www.youtube.com/watch?v=prsZcOdgCu8\nИВО, ЧЕСТИТ РОЖДЕН ДЕН!!\n“We must always take sides. Neutrality helps the oppressor, never the victim. Silence encourages the tormentor, never the tormented.” – Eli Wiesel\n“It is better to walk alone, than with a crowd going in the wrong direction ” – Herman Siu\nНаздраве за Ваше здраве, г-н Инджев!\nГ-н Инцжев,позволете ми на патерици да Ви честитя рожденния ден.\nОт все сърце желая на Вас и семейството Ви да бъдете преди всичко здрав! Продължавайте да ни радвате с безпристрстните си коментари!\nЖелая Ви успех в личния живот!\nБъдете жив и здрав и все така отстоявайте Свободата!\nПожелавам Ви много здраве, радост, веселие и дълъг живот и на цялото Ви семейство.\nОт сърце благодаря за талантливите Ви статии и анализи и за “НАДЕЖДАТА” за ПРЕКРАСНАТА НИ ДЪРЖАВА БЪЛГАРИЯ!\nИ ПАК ПОЗДРАВЛЕНИЯ ЗА РОЖДЕНИЯ ДЕН!\n“Злото е безсилно, ако Доброто е Безстрашно” – Роналд Рейгън\nВсе в десе/ятката!\nКакто ударите в Сирия.\nЗа който не вЕрва:\nСнимките показват какъв е бил сирийският обект-цел преди удара с ракети и какъв е станал след това:\nПростичка карта на местата на обектите: 3 край Дамаск, 1 край Хомс и 1 друг.\n(за онези дето знаят, начело с боко-тъпото, неговия антураж и служби…, а пък тия дето не знаят, нека да си останат да не знаят – американци, британци, французи, израелци)\nПриятно е човек да получи толкова хубави и искрени пожелания. Присъединявам се към тях.\nБъдете здрав и все така непримирим!\nПоздрави на семейството и весело прекарване на празника.\nЧестит рожден ден и от нас – едно голямо, като Вашето, семейство съмишленици!\nЗдравейте, съжалявам че съм пропуснал Вашия празник за да засвидетелствам уважението си с поздрав. Моля, приемете искрените ми пожелания за здраве и всичко най-добро на Вас и Вашето семейство!\nЧестит бъдете,г-н Инджев!Присъединявам се към всички положителни пожелания към вас! Уважавам Ви и Ви ценя-жив и здрав!”Нека бъде светлина”…Напред и само успехи по пътя!Амин!


Щъркели си харесаха българската зима - Регионални — Стандарт Нюз\nЗаради нетипично меката зима с високи температури голям брой прелетни птици решиха да си спестят хилядите километри до топлите страни и обратно, показват наблюденията на природозащитната организация „Зелени Балкани”. Най-голямо впечатление правят щъркелите, които сме свикнали да виждаме наесен да отлитат на ята към Северна Африка.\n„Миграцията им е хранителна, тоест те отивам там, защото в Европа водоемите обикновено замръзват и те няма с какво да се хранят”, обяснява д-р Христина Клисурова от Спасителния център за диви животни в Стара Загора пред Нова телевизия. „Около Стара Загора и Гълъбово, край язовирите на ТЕЦ-овете, в момента е обичайна гледка да видиш щъркел”, разказва д-р Клисурова.\nПовече са и пациентите в Спасителния център. Поредният е от района на Свиленград – 2-годишен щъркел, открит в покрайнините на града в безпомощно състояние. С помощта на регионалната екоинспекция и общината птицата вече получава медицинска помощ в Стара Загора.\n„Ще му укрепим крилото и ще го оставим поне две седмици. След това ще се наложи да остане тук до март. Ако тогава температурите позволят, ще го пуснем”, споделя д-р Руско Петров.\nСпециалистите обясняват, че най-голямата грешка, която хората правят, е, че хранят щъркелите и се отнасят с тях като с домашни любимци. Така птиците привикват към грижата и пренебрегват инстинктите си. Свободните прелетни птици нямат нужда от храна, тъй като си я намират сами.\n„Ако видите пострадал щъркел, едва тогава е необходима човешка намеса. Но не каква да е, а на специалист”, коментира Христина Клисурова. И допълва, че в такива случаи трябва да се сигнализира местната екоинспекция (РИОСВ) или Спасителният център в Стара Загора. Контакти с центъра на „Зелени Балкани” може да намерите тук: greenbalkans-wrbc.org.\nТагове: Щъркели Стара Загора Зелени Балкани


Роман на българка ще се преподава в Мексико | Impressio.dir.bg\nАвторката Кристин Димитрова е майката на Папи Ханс\nРедактор: Еми Мариянска / 7 октомври 2019 / 15:22 3864 Прочита 3 Коментара\nКристин Димитрова /Снимка: Личен архив на авторката/\nРоманът "Сабазий" на българската писателка Кристин Димитрова ще се преподава в Мексико, в курс по европейска литература в Националния автономен университет. Преводът на книгата е на Рейнол Перес Васкес.\nКаква е темата на романа, та е предизвикала този интерес? - Самата авторка казва пред една медия, че не мисли, че романът й е "спечелил доверието на българския читател", но затова пък мексиканците май са се "припознали" в него.\nА всъщност, става въпрос за нашенския преход, пречупен през мита за Сабазий - бог Дионис. Очевидно, независимо от географските ширини, има теми, които звучат близко на наглед съвсем различни народи. В това е всъщност и силата на литературата и на таланта на пишещите - да пишат общочовешки романи.\nЗа отбелязване е, че Кристин Димитрова написва романа си "Сабазий" още през 2006 г. и печели анонимен национален конкурс на издателство "Инк" за роман по програма "Митовете" на шотландското издателство "Canongate".\nКнигата е отпечатана в Мексико през 2017 г. в поредицата "Coleccion Cultura Universitaria" на издателството на Националния автономен университет в Мексико сити.\nВ интервю пред Огнян Стамболиев авторката споделя:\n"Историята е за един музикант, който се опитва да се реализира...Дионис има много имена. В различните епохи и сред различните древни народи е бил познат с различно име - Сабазий, Загрей, Бакхус са все негови проявления. Митовете са аморфни - възникват един от друг и се трансформират един в друг. Избрах името Сабазий, защото то е тракийското. И всъщност по-старото. Направих добре, защото по онова време в интернет имаше само едно-единствено споменаване на това име, и то беше въпрос: "Кой е Сабазий?". Сега влезте в интернет и ще видите каква лавина от хотели и вина са наречени на него. Щастлива съм, че участвах в това. Но такава е и същността на Сабазий/Дионис. Той се ражда и умира".\nПарадоксът е, че Кристин Димитрова сякаш е по-позната като писател в чужбина, отколкото у нас. Стихове, разкази и есета на Кристин Димитрова са публикувани в антологии и литературни издания в 36 държави на 27 езика, в повече от 20 страни по света. Тя е автор на 12 стихосбирки, като "На гости у часовникаря" е издадена в Ирландия, а "Моят живот на квадрати" - във Великобритания. Превежда от английски преди всичко поезия: Джон Дън, Луис Карол, Марк Странд и др. Два пъти е получавала наградата на СПБ за "Специални постижения". Стихове и разкази на Кристин Димитрова са публикувани в антологии и литературни издания в Австрия, Англия, Беларус, Босна и Херцеговина, Германия, Ирландия, Исландия, Италия, Канада, Литва, Македония, Мексико, Полша, Русия, САЩ, Словения, Сърбия, Турция, Унгария, Франция, Холандия, Хърватия и Швеция.\nСред колеги поети от различни страни, на международен форум /Снимка: Личен архив на авторката/\nКристин Димитрова е автор с широко жанрово амплоа в литературата, и също така - изкусен преводач. Носител е на Годишните награди на в.в. "Труд" и "Век 21", на наградата за поезия "Златната метафора" на издателство "Аб", на наградата "Иван Николов" на издателство "Жанет-45", носител на няколко награди за разказ, на наградата на Сдужението на български писатели за поезия и на Съюза на българските преводачи за поезия за превод на Джон Дън; носител на наградата "Рицар на книгата", годишна награда на Асоциация Българска книга за журналистически принос към книгоиздаването, на наградата на Министерство на културата и община Пловдив "Христо Г. Данов" в категория "Българска художествена литература" за романа "Сабазий" (2008) и мн. др.\nСъс съпруга си, който почина през май тази година /Снимка: Личен архив на авторката/\nКристин Димитрова е родена през 1963 година в София, в семейството на майка - редактор в някогашното издателство "Народна просвета" и баща - минен инженер. Първата й литературна изява е стихотворение, публикувано в "Литературен вестник". От малка не може да "наклони везните" към едното, или другото, раздвоена между поезията и прозата. Към това се добавят и преводите на автори, които харесва. Съпруга е на покойния проф. Владимир Трендафилов - блестящ критик и преводач и майка на дъщеря и син - Константин Трендафилов, по-известен като Папи Ханс, който също като майка си твори "разкъсван" между поезията и прозата. Припомняме, че дебютната му стихосбирка бе "За кого се сещаш, когато се сещаш за някого?" (2016 г.), а романът му "Затворисърце" (2017 г.) бързо намери своята публика сред младите. Всъщност, Кристин е редактор на книгата на сина си.\nКристин с майка си и сина си Константин-Папи Ханс\nКристин Димитрова е автор на десетки книги с поезия: "Тринадесетото дете на Яков", "Образ под леда", "Хората с фенерите", "Сутринта на картоиграча" и др.; на белетристика: "Любов и смърт под кривите круши", "Тайният път на мастилото", "Сабазий" и др. Съсценарист е на Георги Дюлгеров на филма "Козел", и на Светла Цоцоркова на филма "Етиен"; съставител и преводач на много книги от чужди автори.\nСъс съпруга си, покойния проф. Владимир Трендафилов\nКристин Димитрова е истинско явление в интелектуалния живот на България, което разширява културния ни хоризонт към други страни в света, та чак до Латинска Америка.\nОткъс от романа "Сабазий":\n"...Сабазий - чужденецът, освободителят, кръвожадният, пияният, лъжецът, разгулникът, аскетът, красивият, лудият, непризнатият бог - дойде късно на Олимп, макар да бе от древните по-древен. Син на Зевс и простосмъртната Семела, той дълго трябваше да доказва, че е достоен за пантеона на нечовеците. И го правеше нечовешки.\nНаричан още Дионис, Бакхус или Загрей, Сабазий беше тракиец по произход. Че е чужденец, на Олимп личеше и от друго. Гръцките богове можеха всичко, но не и да умрат. За разлика от тях, Сабазий познаваше смъртта. Затова го наричаха още "Дитирамбос", което значи "Онзи от двете врати", "Елевтериос" - "Освободителя" и "Двойнородения", защото само той бе успял да се завърне от мъртвите.\n- Мога ли да ви помогна с нещо? - попита висок рус мъж с есесовска прическа, който отвори вратата още преди да съм докоснал бутоните. Беше издокаран в някакъв кафяв кафтан, който му стоеше като шоколадова заливка, но това не подслаждаше физиономията му. И докато думите му ми предлагаха помощ, тялото му ми препречи пътя.\n- Търся Сабазий.\n- А той очаква ли ви?\n- Той ми е чичо.\nФашистът се консултира по GSM-а и просто се отстрани от вратата.\nВ антрето лъхаше климатик. Над главата ми се извиваше стълбището с перила от ковано желязо. Стените бяха открай докрай бели, като всичко, което никога не е било използвано. Не знаех къде отивам и затова просто се качих нагоре. На втория етаж имаше кушетка с крачета от лъвски нокти в стил Луи Бог-знае-кой-си. Върху нея по гръб се беше отпуснал човек с жълт костюм и похъркваше с отворена уста. Сакото му се беше навило под главата, а горното копче на панталоните му беше разкопчано. Стори ми се познат, особено достолепната му брадичка, която в момента стърчеше във въздуха. Една врата се отвори на последния етаж и на правоъгълния й фон се очерта стройна фигура с разгащена широка риза.\n- Хайде де, откога те чакам!\nКъдравата му коса висеше около лицето на жилави пружини. Стори ми се, макар че не можех да бъда сигурен, че силуетът от вратата ме чакаше да изкача стълбите усмихнато. Приближих го. Наистина се усмихваше. И тогава видях това, което винаги ме е ужасявало у Сабазий. Едното му око беше кафяво, а другото - синьо.\nПодадох ръка да се ръкуваме, а той ме прегърна. Под отпуснатата му риза се стегнаха мускули като прешлените на питон удушвач. Сабазий нагласи лицето ми на светлината от вратата като художник и се отдалечи, за да го види по-добре.\n- Колко си пораснал! - гласът му беше тънък и много тих.\n- Отдавна не са ми го казвали. Освен това си само пет години по-голям от мен.\nРоднинството ми със Сабазий по принцип не се споменаваше в нашето семейство, а през последните пет минути ми се напомняше по всякакви начини. Той закима и даде знак да го последвам навътре в офиса. Поколебах се.\n- Долу един човек лежи на канапето. Да не му е лошо?\n- А, това трябва да е Силен. Малко се поувлече снощи. Абе направо се оля. Да не е повръщал?\n- Мисля, че не. Това Силен депутатът ли е?\nЗа Сабазий отговорът изглежда бе толкова очевиден, че не си направи труда да го даде. Помещението, в което влязох, се оказа празно, с малки изключения. Средата му беше заета от грандиозно бюро, върху което имаше включен лаптоп и няколко бутилки вино с разнообразни етикети. До стената бяха изправени три мраморни статуи. Лицата им - едното безносо - бяха застинали в мъчително съвършенство. Мраморните им тела като че ли се огъваха под натиска на тежък насрещен вятър и мускулите им така плавно изпъкваха, че очаквах едва ли не на пипане да се окажат топли. Първата статуя нямаше ръце, втората - крака, а третата беше загубила всичко, освен торса си.\nВероятно докато ги гледах, осъзнах, че не сме сами. До празната камина на отсрещната стена стоеше тъмнокоса жена, която до този момент не беше произнесла и дума. Очите й бяха оградени с гъсти черни мигли. Напомняха ми на коледни венци с висяща по средата сребърна камбанка. Наблюдаваха ме, без да трепнат, като че ли само тя имаше правото да ме гледа, а аз нея - не. Косата й се спускаше на извивки около бледото й лице, а на врата й висеше колие с камъни, бистри като крокодилски сълзи. Посегнах да докосна една от статуите и тя се озова между мене и тях. Толкова бърза реакция не бях виждал и сред музейните работници.\n- Персефона, отпусни се, моля те, ние сме роднини.\nТя отиде зад гърба му и започна да го разтрива. Сабазий се отпусна в ръцете й като котка. Персефона му възрази, че той не е човекът, който ще й хвали роднинските връзки, като ни за миг не сне поглед от мен. Почувствах се в центъра на някаква домашна сцена, в която не бях предвиден. Огледах се къде да седна, но Сабазий беше заел единствения стол в офиса. Опипах тревожното лице на една от статуите.\n- Истински ли са?\n- Миналата година ги изровиха. Били са под земята повече от две хиляди и петстотин години. Много ги харесвам, успокояват ме. Понякога дори ми се струва, че искат да ми кажат нещо."\nСнимки: Кристин Димитрова facebook\nПисателят Илко Минев - един българин, евреин по религия, който живее в Бразилия\n„Светът на Николай Хайтов“ от личния архив на писателя представят в Пловдив


Ракети: Българите оптимисти за Атина\nБългарите оптимисти за Атина\nПродължава лагерът на националния отбор на България по тенис преди двубоя срещу Гърция в Атина от 4 до 6 април, който е за оставане във втора група на Евро-африканската зона на Davis Cup. В петък към него се присъедини и втората ракета Димитър Кутровски, който пристигна снощи от Съединените щати.\n„Подготовката върви идеално и съм оптимист за изхода от двубоя. БФТ ни осигури всичко необходимо за лагера – заяви Енев. - Момчетата са надъхани за силна игра срещу Гърция. Голям коз за нас е, че ще участва Григор Димитров. Сигурен съм, че той ще даде всичко от себе си. Но Davis Cupе отб орен турнир и всички български тенисисти трябва да се раздадат на 100 процента, за да победим. Надявам се да имаме една позитивна седмица в Атина. Към нас се присъедини и Кутровски, който в понеделник ще е в първите 400 в света. Грозданов се старае много в тренировъчния процес и е в добра форма. Същото важи и за Халачев. Очаквам и удари под кръста в Гърция. Техните фенове са много темпераментни, но се надявам да се справим в тази обстановка”\nДимитър Кутровски благодари за поканата и заяви, че се радва, че отново е част от отбора на България.\n„Не съм играл на клей тази година, но смятам, че няма да имам проблеми с аклиматизацията – свикнал съм често да преминавам от една настилка на друга. Имам да си връщам на първата ракета на гърците Ангелинос. Загубих от него на турнира в Пловдив миналата година в три сета, като може да се каже, че изпуснах победата. Титлата от фючърса в Канада ме кара да тренирам още по-усилено, за да вървя напред. Знам, че в Атина ни чакат трудни мачове, но очаквам да сме сериозни и мотивирани и да спечелим”, каза софиянецът.\nВъведено от Любомир Тодоров на 2014-03-28\nТаг: купа дейвис, енев, халачев, тото грозданов, кутровски, ,


Читателка за „Либхер“: Българинът е адски мързелив човек, който иска само да получава - sofia - post\nЧитателка на Plovdiv24.bg се възмути от публикациите за стачки и протести в „Либхер“ и заподозря платено обслужване на интереси. „За мен беше чест да работя в тази фирма“, написа в писмо до редакцията ни Неда Трендафилова.\n“20 години съм работила в Електроапаратурен завод – Пловдив, който беше един от най-уредените заводи в България. Но такова отношение към работници и служители, каквото има в “Либхер“, никога не съм виждала в живота си“, разказа жената, която работи като обикновен конструктор в предприятието, без да е началник и има още няколко месеца до пенсия.\n“Първият шок, който изпитах, когато започнах работа в “Либхер“, беше точно това – отношението. Директорите стояха последни на опашката, никога не минаваха пред работниците. Изключителната чистота и откритост на всичко, което се върши беше другото, което ме впечатли. Факт е, че работниците при нас получават заплата над средната за страната, без да им се изисква никаква квалификация, или някакъв кой знае какъв сериозен труд.\nОблечени са с работно облекло – зиме и лете, и обувки, имат уреден транспорт. Автобусите обикалят половин Южна България, за да ги събират. Имат почивки сутрин, обед и вечер, ако са нощна смята. Аз съм видяла какво представлява и българският работодател“, разказа още Трендафилова.\nВиж и това: Ваучери за 200 лева и премия за море в „Либхер“ след преговорите\nТя е възмутена, че се излива “такава помия“ срещу този работодател у нас. На българина винаги му е малко, винаги го карат много да работи, българинът е адски мързелив човек, който иска само да получава, без да дава“, коментира още конструкторката.\nВиж и това: Петър Волгин е учебник по дезинформация и фалшива журналистика\n“При нас, който работи, си получава каквото трябва. “Либхер“ ги праща в задгранични командировки, плаща им като на бели хора, настанява ги в самостоятелни стаи. Това никога не може да се види при българските работодатели. Не е вярно, че няма немско ръководство. То е австрийско. Това, което се говори, са пълни глупости.\nЕлате и вижте тоалетните! 90% от хората нямат и по домовете си такива тоалетни. Имаме и места за почивка, навеси за пушене, лампи за улавяне на комари, двойно изолирани тавани. Нашата народопсихология е под всякаква критика, Андрешко е жив.\nМасово хората разсъждават като мен. Ако работата не им харесва, да я напуснат. Нашите ръководители били нереализирани комунистически началници. Абсолютно несъстоятелно е това, което се говори“, разказа още Неда Трендафилова.\nПо думите й, в германската фирмена група “Либхер“ работят около 2000 души. Според Трандафилова, да се говори срещу този концерн означава да не се оценява какво бихме загубили и колко хора биха останали без работа, ако “Либхер“ реши да се оттегли от България.\n„В пъти по-скъпо е“: Джобът на българина изтънява с дни!


Имоти - Продажби (279)\n106 000 EUR (1 009.52 EUR/кв.м)\n388083 КЛЮЧ В ОФИСА! Продавам тристаен необзаведен просторен апартамент в град Бургас, в центъра на града. Намира се в близост до ул. Александровска и ул. Христо Ботев. Имотът се намира на втори жилищен етаж в тухлена сграда без асансьор. Състои се от просторна, всекидневна с кухненски бокс, две спални, два балкона: единия към всекидневната, другия общ за двете спални, баня с тоалетна, отделна тоалетна, мокро помещение, сутеренно помещение с площ от 13.43кв.м. Жилището е светло и топло. Има нужда от ремонт. На разположение съм за предоставяне на допълнителна информация и организиране на ог..\nДвустаен апартамент за ремонт в сграда с ТЕЦ\n48 000 EUR (1 018.03 EUR/кв.м)\n387054 Предлагам за продажба НЕПРЕХОДЕН ДВУСТАЕН АПАРТАМЕНТ с панорамна гледка в ж.к. Зорница. Сградата е масивно строителство, тип ЕПК, с отлично състояние на общите части, с два работещи асансьора - голям и малък. Ремонтите и поддръжката на общите части на сградата се обезпечават от наем на антена на мобилен оператор, етажната собственост е сплотена и инициативна. ИМА ТЕЦ. Разположението е отлично - в близост до първия вход на морската градина, до основно училище, детска градина и няколко спирки на градски транспорт. Самият апартамент е разположен на висок етаж в сградата, много слънчев и ..\nДвустаен апартамент, 70.98 кв.м, област Бургас, гр. Поморие, ул. Европа\n59 500 EUR (838.26 EUR/кв.м)\n344291 Предлагам за продажба двустаен апартамент в нова жилищна сграда в град Поморие. Намира се на метри от морето и плажа. Сградата е с разрешение за ползване /Акт 16/ от 2015година. Няма такса поддръжка, единствено около 10лв. на месец за апартамент /120лв. на година/ такса за асансьор и общи части. Сградата е красива, с много добре поддържани общи части. На партерен етаж има хранителен магазин и кафене. Имотът е на първи жилищен етаж. Състои се от коридор, дневна с кухненски бокс, спалня, баня с тоалетна, два балккона - един към спалнята и един към дневната. Има частична гледка мор..\nЕдностаен апартамент, 47.90 кв.м, област Бургас, гр. Черноморец\n38 000 EUR (793.32 EUR/кв.м)\n390276 Предлагам за продажба просторен едностаен апартамент тип СТУДИО. Имотът се намира в комплекс с отлична инфраструктура, с два басейна, красиво озеленен двор, зона за барбекю и детска площадка. Апартаментът е разположен на трети етаж в сградата и от него се открива панорамна гледка към Бургаския залив и нос Емине. Състои се от антре, баня с тоалетна, просторно помещение със зони за кухня, хол и спалня. Балконът е широк, подходящ за поставяне на градински сет. Продава се във вида представен на снимките. Огледи са възможни по всяко време с предварителна уговорка, разполагам с КЛЮЧ от им..\nАпартамент за продажба в к-с Рич 2, с. Равда, на 50 м от морето\n62 000 EUR (794.87 EUR/кв.м)\n389432 Продавам красив двустаен апартамент на първа линия с морска гледка в комплекс Рич 2. Комплексът разполага с просторен басейн, подземен паркинг за всички собственици и може да се ползва целогодишно. Апартаментът се продава напълно обзаведен. Състои се от антре, дневна с кухненски бокс, два балкона, спалня, баня с тоалетна. Такса поддръжка 250 евро на година. Имотът има жилищен статут; Има подземен гараж; Сградата има асансьор; Продава се с обзавеждането; Има физическа охрана; ЕТАП НА СТРОИТЕЛСТВО: разрешение за ползване (Акт 16); ОТОПЛЕНИЕ: климатик; Има 2 балкона/тераси; С довърш..\nЕдностаен апартамент, 47.90 кв.м, област Бургас, гр. Черноморец, к-с Атия\nЦена: 39 000 EUR (814.20 EUR/кв.м) Едностаен апартамент 47.9 кв.м Тухла 3 етаж 390272 Предлагам за продажба просторен едностаен апартамент тип СТУДИО. Имотът се намира в комплекс с отлична инфраструктура, с два басейна, красиво озеленен двор, зона за барбекю и детска площадка. ..\nАпартамент с възможно целогодишно ползване в к-с Гранд Камелия, Слънчев бряг\nЦена: 18 500 EUR (451.22 EUR/кв.м) Едностаен апартамент 41 кв.м Тухла 3 етаж 390139 Продавам едностаен апартамент в к-с Гранд Камелия, разположен в тих и спокоен район - в западната част на к.к. Слънчев бряг, на около 650 м от централния плаж в курорта. Комплексът разполага с..\nАпартамент за целогодишно ползване в к-с Суит Хоумс, к.к. Слънчев бряг, на 550 м от плажа\nЦена: 53 000 EUR (1 019.23 EUR/кв.м) Двустаен апартамент 52 кв.м Тухла 2 етаж 390184 Предлагам за продажба напълно завършени и обзаведени апартаменти в красивия комплекс Суит Хоумс- 4 в к.к. Слънчев бряг, на около 600 м от плажа. Комплексът се отличава с оригинална архитектура..\nгр. Приморско апартамент с гараж в центъра на курорта, на първа линия море\nЦена: 95 400 EUR (1 490.63 EUR/кв.м) Двустаен апартамент 64 кв.м Тухла 2 етаж 355816 Тази оферта е обект на ограничено вътрешно предлагане. Предварителна информация за нея можете да получите от водещия агент. Имотът има жилищен статут; Има надземен гараж; Сградата има асансьо..\nДвустаен апартамент, 94.92 кв.м, област Бургас, гр. Черноморец, к-с Атия\nЦена: 77 000 EUR (811.21 EUR/кв.м) Двустаен апартамент 94.92 кв.м Тухла 3 етаж 161808 РАЗПРЕДЕЛЕНИЕ: Дневна с кухненски бокс, просторна спалня, самостоятелен дрешник, баня с тоалетна, два балкона с гледка към морето. ПРОДАЖБАТА СЕ ОСЪЩЕСТВЯВА БЕЗ КОМИСИОННА ЗА КУПУВАЧА! АКЦЕ..\nДвустаен апартамент, 90 кв.м, област Бургас, к.к. Слънчев бряг, к-с Sunny View\nЦена: 29 000 EUR (322.22 EUR/кв.м) Двустаен апартамент 90 кв.м Тухла 5 етаж 375992 Продавам хубав и просторен двустаен апартамент в к-с Sunny View в района на плаж Какао бийч. Комплексът разполага с басейн, детска площадка, места за паркиране. Апартаментът се състои от днев..\nПарцел за къща в м-ст Мисаря, Созопол, с панорама към морето\nЦена: 45 540 EUR (110 EUR/кв.м) Продажба 414 кв.м Не е в регулация 373194 Предлагам за продажба правоъгълен ъглов парцел в местността Мисаря, град Созопол, в близост до старата винарна. Парцелът е с лека денивелация и има добра панорама към морето. Трафопост на самат..\nПарцел за жилищно строителство на първа линия море, гр. Созопол - МИРЕЛА\nЦена: 427 350 EUR (165 EUR/кв.м) Продажба 2590 кв.м В регулация (УПИ) 332537 Продавам поземлен имот - УПИ от 2590 кв.м на първа линия море, в живописната местност Мапи, гр. Созопол. Имотът е с денивелация към морето, с достъп до плаж Каваци. Подходящ е за ниско жилищно ..\nКъща, 350 кв.м, област Бургас, гр. Созопол, м. Буджака\nЦена: 580 000 EUR Триетажна 350 кв.м РЗП 610 кв.м двор 330908 Предлагам красива ваканционна къща с разрешение за ползване, разположена на първа линия море в местността Буджака. Къщата е развита на едно полусутеренно ниво и три етажа, с РЗП от 350 кв.м. ..\nХотел за продажба в Созопол - МИРЕЛА\nИмоти - Продажби » Хотели, Мотели гр. Созопол, обл. Бургас\nЦена: 950 000 EUR (1 107.23 EUR/кв.м) Хотел 858 кв.м Тухла 342128 Предлагам за продажба без комисиона разработен хотел с красива морска панорама в новата част на града, само 200 м от Централния плаж. Местоположението е ключово, в началото на новия град, близк..\nИмоти - Продажби » Къщи/Вили с. Росен, обл. Бургас\nЦена: 33 000 EUR Двуетажна 130 кв.м РЗП 717 кв.м двор 365730 Продава къща в с. Росен, община Созопол, обл. Бургас. Площта на двора е 717 кв.м, къщата е със застроена площ 62 кв.м. Към нея има селскостопанска сграда със застроена площ 39 кв.м. и гараж съ..\nПарцел за продажба на къмпинг Арапя, на 300 м от плажа\nИмоти - Продажби » Парцели за застрояване, Инвестиционни проекти с. Баня, обл. Бургас\nЦена: 41 800 EUR (51.60 EUR/кв.м) Продажба 810 кв.м В регулация (УПИ) 367584 Продавам без комисиона урегулиран парцел с площ 810 кв.м в къмпинг Арапя. Подходящ е за построяване на хотел или къща за гости. Има гледка море. В близост има комуникации. Урегулиран поземле..\nАпартамент в Созопол, на 200 м от морето и плаж Хармани\nЦена: 44 000 EUR (733.33 EUR/кв.м) Двустаен апартамент 60 кв.м Тухла 2 етаж 374814 Продавам апартамент в малък затворен комплекс с басейн, разположен на около 200 м от плаж Хармани на гр. Созопол. Разпределението включва дневна с трапезария и кухненски бокс, самостоятелна с..\nКъща, 150 кв.м, област Бургас, гр. Царево\nЦена: 68 200 EUR Двуетажна 150 кв.м РЗП 500 кв.м двор 381682 Предлагам за продажба самостоятелна къща на спокойно място в гр. Царево. Разпределението включва два етажа, всеки състоящ се от голямо антре, три стаи, малка самостоятелна кухня, тераса. На..\nПросторен обзаведен апартамент, град Созопол, м-т Мапи\nЦена: 55 000 EUR (1 010.10 EUR/кв.м) Едностаен апартамент 54.45 кв.м Тухла 4 етаж 385287 Предлагам за продажба голям обзаведен едностаен апартамент в жилищна сграда в град Созопол, местност Мапи. Апартаментът се намира на четвърти последен етаж с голяма панорамна тераса. В близос..\nАпартамент за продажба в к-с Рио Апартментс, с. Кошарица\nЦена: 25 000 EUR (384.62 EUR/кв.м) Двустаен апартамент 65 кв.м Тухла 3 етаж 389626 Продавам хубав двустаен апартамент в к-с Рио апартментс. Намира се се намира недалеч от плажа на к.к. Слънчев бряг. Разполага с паркоместа, басейн за възрастни и деца. Апартаментът се продава..\nАпартамент в к-с Балкан Бриз 1, Слънчев бряг\nЦена: 25 000 EUR (384.62 EUR/кв.м) Двустаен апартамент 65 кв.м Тухла 2 етаж 364327 Продавам апартамент в комплекс Балкан Бриз 1, в северната част на к.к. Слънчев бряг, на около 500 м от плажа. Балкан Бриз е затворен комплекс, който разполага с красива градина и е в непосред..\nАпартамент за продажба в Роял Палм, Свети Влас\nЦена: 25 600 EUR (775.76 EUR/кв.м) Едностаен апартамент 33 кв.м Тухла 2 етаж 364202 Без комисиона от купувача! Предлагам апартамент тип стидио в комплекс Royal Palm, разположен в западната част част на курорта Свети Влас, на около 400 м от плажа. Комплексът впечатлява с уни..\nКъща, 150 кв.м, област Бургас, с. Твърдица\nИмоти - Продажби » Къщи/Вили с. Твърдица, обл. Бургас\nЦена: 42 900 EUR Двуетажна 150 кв.м РЗП 970 кв.м двор 363920 Предлагам за продажба масивна къща в с. Твърдица, разположено на 10 км от гр. Бургас. Селото е оживено целогодишно и има редовен обществен транспорт до града. Сградата се състои от сутерен, ..\nКъща, 171 кв.м, област Бургас, с. Маринка\nЦена: 239 900 EUR Двуетажна 171 кв.м РЗП 477 кв.м двор 367020 Предлагам за продажба нова къща в с. Маринка, общ. Бургас. Селото е предпочитано поради бързия достъп до общинския център, тихо, с отлична инфраструктура. В селото има отлична детска градина, у..\nАпартамент в Приморско, на 250 м от Южния плаж\nЦена: 33 900 EUR (729.19 EUR/кв.м) Едностаен апартамент 46.49 кв.м Тухла 2 етаж 367577 Продавам хубав и просторен 1-СТАЕН апартамент в нова, модерна жилищна сграда без такса поддръжка, построена на главната пешеходна и търговска улица 3-Март. Имотът е разположен на първи жилищен ..\nАпартамент, студио в к-с Санта Марина Созопол с гледка към морето\nЦена: 45 000 EUR (849.06 EUR/кв.м) Едностаен апартамент 53 кв.м Тухла 3 етаж 367776 Първа линия море! Предлагам хубаво обзаведено студио с морска гледка в елитния ваканционен комплекс Санта Марина, разположен само 100 м от Царския плаж на гр. Созопол. Апартаментът е в центра..\nАпартамент в к-с Петрови къщи, Слънчев бряг, на 600 м от плажа\nЦена: 26 800 EUR (382.86 EUR/кв.м) Двустаен апартамент 70 кв.м Тухла 1 етаж 368695 Продавам двустен апартамент в комплекс ”Петрови къщи”, на 150 м от пътя Бургас-Варна. На по-малко от 600 метра е плажа пред хотел ”Виктория Палас”. Комплексът се състои от няколко 4-етажни къщ..\nКлюч в офиса! Апартамент с две спални в тухлена сграда в ж.к. Меден рудник, зона А\nЦена: 56 970 EUR (744.12 EUR/кв.м) Тристаен апартамент 76.56 кв.м Тухла 2 етаж 383453 Предлагам за продажба тристаен апартамент в град Бургас, ж.к. Меден рудник. Сградата е тухлена с контролиран достъп, намира се на комуникативно място в близост до магазини, заведения, банки, оф..\nОтлично студио за инвестиция!\nЦена: 45 100 EUR (969.89 EUR/кв.м) Едностаен апартамент 46.5 кв.м Тухла 3 етаж 161763 Предлагам 1-стаен апартамент тип студио в комплекс с отлична инфраструктура и обслужване в град Черноморец. Комплексът работи целогодишно с високо ниво на поддръжка и е разположен на 200 метра ..\n"Сайт в alo.bg" на МИРЕЛА ( mirela-burgas )


Залъгалки за бебета Twistshake 2 бр. 0-6 месеца сиво и бежово | TopKidShop\nНачало / Залъгалки и чесалки / Залъгалки за бебета Twistshake 2 бр. 0-6 месеца сиво и бежово\nколичество за Залъгалки за бебета Twistshake 2 бр. 0-6 месеца сиво и бежово\nКод: 78287 Категории: За бебето, Залъгалки и чесалки, Хранене\nДържач с клипс за залъгалка Twistshake бял Извита лъжица за хранене Twistshake - 3 бр. 4+ месеца бяла\nYou're viewing: Залъгалки за бебета Twistshake 2 бр. 0-6 месеца сиво и бежово 9.90 лв.


Календар – ELSA Bulgaria\nУебинари и Уебинар Академии\nПърви стъпки в академичното писане\nНе пропускайте да се включите в цикъл лекции, целта на които е чрез споделяне на знание и опит да се представят основните правила за подготовка и създаване на академичен текст! Подготвили сме Ви интригуващи срещи с опитни преподаватели и автори, които да споделят своите „тайни“ за създаването на добри текстове. Предвиждаме събитието да се раздели на три части, посветени на различни форми на академичното писане.\nПървата част е посветена на това как се пишат добри курсови работи – избор на тема, подбор на библиография, формулиране на теза, структуриране на работата, съвети какво да избягваме и към какво да се стремим в писането. Във втората част ще Ви въведем в техниките за писане на академично есе. Накрая обобщаваме наученото с увод в писането на научни разработки и спецификите на статията.\nД-р Дилян Начев – главен асистент в СУ. Автор на редица статии основно в областта на правната теория. Активен организатор и участник в научни конференции. Той ще разкаже за спецификата на курсовите работи – какви са основните грешки на студентите при писането и как могат да ги избегнат?\nПроф. д-р Красимира Средкова – дългогодишен преподавател в СУ. Автор на множество научни изследвания, книги и учебни помагала. Главен редактор на списание „Съвременно право“. Член е на редакционните колегии на международни списания. Национален експерт за България в няколко многонационални експертни групи в ЕС. По време на лекцията проф. Средкова ще представи основните видове научно-изследователско писане с акцент върху подходи за съставяне и особености на научната статия.\nПроф. д.ю.н Малина Новкиришка-Стоянова – дългогодишен преподавател по римско право в СУ. Правен съветник в Дирекция „Правна“ на Министерски съвет от 1992 до момента. Специалист в областта на правното писане – председател е на редакционната колегия на сп. „Ius Romanum“, член на научния съвет и външен оценител в международни издания. Тя ще разкаже за спецификите на академичното есе и ще даде насоки за създаването му.\nСимулация на наказателен процес: Чернобил\nРесорите „Академични дейности” и „Семинари и конференции” организираха съвместно симулация на наказателен процес по случая „Чернобил“. Представеният казус беше заплетен и силно заинтригува участниците. С това събитие искахме да дадем възможност студентите да упражнят теоретичните си знания по наказателно право и процес. Участниците проведоха разпити на свидетели, вещи лица, подготовка по обвинението и имаха възможност да „усетят“ още много практически аспекти от наказателния процес.\nELSA Bulgaria Human Rights Academy 2021\nЕЛСА България и Посолство Нидерландия си сътрудничиха в реализирането на проекта „Академия за човешки права 2021“ В това вълнуващо събитие взеха участие лектори от български и нидерландски университети (Утрехт, Грьонинген и Амстердам). Темите на академията бяха свързани с човешките права в областта на:\nУчастниците имаха възможността да дискутират върху ключовите предизвикателства на човешките права в тези сфери.\nРаботилница Академичен форум – писане на научни статии\nКръжокът по МПП към Софийския университет, ELSA Bulgaria и Клуб на юриста „Теодор Пиперков” организираха събитие, посветено на академичното писане. То се състоя в две части: Първата част представляваше провеждане на поредица от лекции върху разнообразни аспекти на научното писане, водени от специалисти в различни области на правото. Във втората част участниците написаха своя разработка по избрана от тях тема с помощта на ментори.\nCopyright © 1989 - ELSA Bulgaria.All Rights Reserved


Биологични продукти - BALDINI БИО АРОМАТИЗАТОР „ЦВЕТЕ”\nПроизводител 016 - TAOASIS, Германия\nРъчно изработен ароматизатор Baldini „Цвете” със 100% натурален аромат. Изработен от натурални етерични масла и био алкохол, който служи като естествен консервант на продукта. Ароматът се разпръсква равномерно в цялото помещение с помощта на специално приставка с формата на цвете, изработена от оризова хартия.\nЕтерични био масла от тропическа върбинка, портокал и роза хармонизират атмосферата на стаята. Натурален екстракт от нар пидава наситен цвят и завършен аромат на продукта.\nАроматизаторът издържа до 4 седмици. Със специална защита против изтичане.\nСъвет: пазете капачката на продукта, така че да може да спрете ароматизиращия процес, когато пожелаете.


“Приятели на гледането“ - Карловският художник Румен Читов кани пловдичани на изложбата си - PlovdivNow.bg\nНачало Община Карлово “Приятели на гледането“ - Карловският художник Румен Читов кани пловдичани на изложбата си\n“Приятели на гледането“ - Карловският художник Румен Читов кани пловдичани на изложбата си\nАвтор: Plovdiv Now 09:40, 03.06.2021 3211\nКарловският художник Румен Читов кани пловдичани на изложбата си "Приятели на гледането". Домакин е галерия "Резонанс". Вернисажът е на 7 юни, понеделник, от 17.00 до 19.00 часа.\nРумен Читов е роден в Карлово на 5 декември 1960 година. През 1980 завършва Художествена гимназия „Дечко Узунов” в Казанлък. През 1988 завършва Художествена Академия в София, специалност живопис. От 1990 година е член на съюза на българските художници.


store.bg - djeco\n... ... Търсене на: djeco\nЧадър - Djeco Диви птици\nZe Mirror - Картинки\nВиждал ли си как по-големите каки и батковци редят едни малки плочки и накрая създават голяма картина?! Виждал си нали, и всеки път когато искаш и ти да се включиш ти казват че си малък, нищо не разбираш и не можеш. Не се ядосвай, сега и ти ще имаш супер пъзел и ще си го редиш колкото поискаш. Ето го и него: Представяме ти създадения специално за теб и всички мъници пъзел “Мама и бебе” на “ Djeco ”. Той е подходящ за деца над 2 годинки и неговата трудност е изцяло съобразена с посочената възраст. Комплектът съдържа 24 части, образуващи цели 12 пъзела, които ще те запознаят с различни животински семейства. Всеки мини- ...\nКомплектът от "Djeco" се състои 10 различни по размер и дизайн цветни кубчета. Те са на тема "Плаж" и са изработени от здрав материал. Кубчетата имат различна илюстрация на всяка от страните си. Когато малчуганът ги подреди по големина, ще се образува пирамида. Така докато се забавлява, ще се научи да разпознава различните животни, цветове и форми, и ще научи числата от 1 до 10. Най-голямото кубче е с размери 15 x 15 cm. ...\nТворческият комплект на "Djeco" ще помогне на вашия малък творец да се научи как се правят красиви и ефектни картини с брокат. Комплектът се състои от 4 недовършени цветни илюстрации, покрити с лепило, 6 тубички с цветен брокат, инструмент за отстраняване на номерираните полета и четка за работа. А ако детето срещне някакви затруднения в процеса на работа може да използва книжката-ръководство "стъпка по стъпка", която също е включена в комплекта. Така с помощта на посочените примери, малчуганът ще сътвори бляскави картини, с които след това да декорира своята стая или детски кът. Всяка от картините е ...\nЗамисляли ли сте се някога как всъщност работят огледалните отражения? Ако да, то комплектът от "Djeco" е точно за вас! Той е подходящ за деца над 6-годишна възраст и се състои от огледало със стойка, елементи за изрязване и отразяване, и 20 карти с предизвикателства. Целта на играта е следната - изрежете всички елементи с помощта на ножичка , поставете огледалото в стойката му и разбъркайте тестето карти. След това изтеглете карта. На нея е изобразено животно и елементите, които ще са ви необходими, за да го сглобите. Готови ли сте? Ами запретвайте ръкави и да започваме! ...\nЗамисляли ли сте се някога как вкъщност работят огледалните отражения? Ако да, то комплектът от "Djeco" е точно за вас! Той е подходящ за деца над 6-годишна възраст и се състои от огледало със стойка, елементи за изрязване и отразяване, и 20 карти с предизвикателства. Целта на играта е следната - изрежете всички елементи с помощта на ножичка , поставете огледалото в стойката му и разбъркайте тестето карти. След това изтеглете карта. На нея е изобразено животно и елементите, които ще са ви необходими, за да го сглобите. Готови ли сте? Ами запретвайте ръкави и да започваме! ...\nЗамисляли ли сте се някога как всъщност работят огледалните отражения? Ако да, то комплектът от "Djeco" е точно за вас! Той е подходящ за деца над 3-годишна възраст и се състои от огледало със стойка, карти с предизвикателства и елементи за отразяване. Целта на играта е следната - поставете огледалото в стойката му, изтеглете карта от тестето с картинки и си харесайте картинка за отражение, след което се опитайте да я намерите в купчината с половинки картинки. Какво ли ще бъде изображението, което ще се отрази на огледалото? Звезда, а може би рибка? Готови ли сте? Ами запретвайте ръкави и да започваме! ...\nПравилата на бебешкия


Последните две години от „най-успешното“ управление, това на Бойко Борисов, с право могат да се нарекат чумави. Миналата година властта избиваше овцете и козичките на стопаните в Странджа, тази година изтребва дивите и питомните прасета по четирите краища на страната. Екзекуцията, наричана за благозвучие евтаназия, започна в областите от Североизтока: Русе, Силистра, Добрич, Разград и Шумен. След това обхвана постепенно цяла Северна България, включително Свищов, Лом, Плевен и Видин. Накрая хаосът се прехвърли в областите Сливен, Ямбол, Пазарджик, Пловдив, Хасково и Родопите.\nКогато броят на огнищата на заразата надхвърли 52, а няколко десетки кметове отказаха да изпълнят безумните нареждания на по-горе стоящите власти да избият прасетата, отглеждани в дворовете на дребните стопани, „Премиерът Слънце“ изпълзя от анонимност. Той се появи като градоносен облак на среща с представители на медиите, за да „отговори“ на въпроси относно предприетите от правителството мерки за пресичане на епидемията по свинете и за минимизиране на последиците от кибер атаката срещу НАП. Хакването на информационните масиви на приходната агенция беше квалифицирано от специализираната прокуратура и ГДБОП като „кибер тероризъм“ и „Ай Ти Чернобил“. Макар че ако хакерската ОПГ е искала да търгува с личните данни на българите, нямаше да ги пусне в интернет и да ги предостави на телевизиите и сайта „Биволъ“. Единственото логично обяснение на това хакерско хулиганство, е привличането на държавата и нейните агенции като потенциални клиенти на фирмата за кибер сигурност „ТАД Груп“.\nПоставихме в кавички думата „отговори“, когато споменахме за срещата на премиера с медиите, понеже Борисов най-напред нахока една журналистка, осмелила се с лист в ръка да му задава въпроси. И то не въпроси за „успехите“ на правителството и построените или ремонтирани от него „стотици“ километри магистрали, опери, театри, църкви, джамии, училища и детски градини, а за най-шумния провал с хакването на НАП и изтичането от нейните и на прокуратурата сървъри на личните данни на милиони граждани. Между тях и личните данни на самия Борисов, на главния прокурор Цацаров, на магистрати и съдии от различен ранг. „Кво са ти написали? А, кво са ти написали?“, крещеше Борисов на нещастната журналистка, дръзнала да му чете въпросите си от лист. Ако беше по-нахална, жената можеше да му отговори, че го прави, понеже е чела само „Винету“, но както и да е. Премиерът очевидно си изкарваше на нея яда, заради казаното от търговския директор на фирмата за киберсигурност „ТАД Груп“, Георги Янков. Според прокуратурата, в частен разговор той бил казал: „Правителството трябва да си замине с всички.С всички!“ Да не говорим за хакера, който се представи за руснак, женен за българка, квалифицирайки на английски българското правителство като „умствено изостанало“. Прощават ли се такива неща?\nАко вярваме на шефа на ГДБОП Ивайло Спиридонов, обаче, хакерите се надявали да хванат неподготвени контратерористите, но ги „хванали за шлифера“! Те разбили паролите на компютъра на 20-годишния Кристиян Бойков „с хитрост и лукавство“, проследявайки записи от камерите за видеонаблюдение на фирмата „ТАД Груп“. Кристиян Бойков бил действал по нареждане на своите началници, а пък те изпълнявали нарежданията на външен поръчител. Крайната цел на хакването била свалянето на българското правителство. Обаче кибер терористите били станали жертва на собствената си система за сигурност, разговаряйки пред камерите за наблюдение, докато пълнят аудиофайлове. На такива обяснения може да клъвне само двукрако прасе, но за съжаление премиерът ги е приел за чиста монета. „Те си го казаха. Някой умишлено иска да сваля правителството!“, оплака се Борисов. Оставаше само да каже, че същият този душманин на правителството е пуснал у нас и африканската чума по свинете. Но, тъй като чумата върлува на много широка територия – от Грузия през Русия, Китай, Полша и балтийските републики, до България, Румъния и страните от Централна Европа, ясно е, че зад епидемията стоят държави, не отделни лица. И тези държави трябва да са крупни производители на свинско месо, които си осигуряват нови пазари. Китай, който ликвидира 200 млн. прасета и Русия, която внася свинско от чужбина би трябвало да отпаднат от кръга на заподозрените „пакостни държави“. Но Америка, която Тръмп обеща да направи отново велика, неведнъж е доказвала възможностите си за биотероризъм. Наскоро в пресата изтече информация, че Пентагонът разработвал биологично оръжие, базирано на насекоми. Какво ли да си мислим при задния двор на Европа за нилската треска? Погледнато по-нашироко не е ли логично Вашингтон да саботира животновъдството на Стария континент, който се явява световен икономически играч и конкурент в търговските войни на САЩ.\nЗасега властите у нас поддържат тезата, че чумата е пренесена от диви прасета, преплували Дунава, или промушили се през рехавата телена ограда по сухопътната граница с Румъния. Новото, което Борисов добави е твърдението, че чумата е внесена от румънските туристи. Те си носели храна и след като я консумирали, хвърляли остатъците където заварят. Те така обясняваха и в началото за африканската чума! Африкански студенти яли заразени консерви и ги хвърлили през прозореца на влака?! Някъде в Грузия, по една слушайност обаче на тази теритоприя, по сведение на информирани, се намират и две биологични лаборатории на Пентагона. Това – там! А у так, вредата от туризма на Ангелкова ще да е по-голяма от ползите от него за хазната, хотелиерите и концесионерите на плажовете по българското Черноморие. Ако не вярвате, станете камериерки в „Слънчев бряг“ и чакайте да ви нарита някой пиян шведски турист. Него няма да го тикнат в затвора, ще се размине с дребна глоба, но вас съдът като нищо ще ви осъди да платите разноските по делото. А ако отидете да плажувате в нашите морски курорти, концесионерите ще ви одерат живи с такси за плажен чадър или шезлонг. За компенсация, ще ви свири музика в ушите докато сте живи, въпреки антишумните кампании на Валери Симеонов. Опитайте се да разпънете хавлия на плажа и държавата ще ви глоби. Кемпери може, хавлии не може! Как тогава българинът да предпочете родното море пред плажовете в Гърция и Турция? Как да не прокълне по адрес на българските власти и избраните от тях с нагласени обществени поръчки концесионери: „Чумата да ви тръшне!“ Това пожелава българинът и на виновниците за информационния и свинския Чернобил, при който посред лято трябва да прави Коледа, или да преглъща сухи слюнки, докато ветеринарите, вместо да му лекуват и имунизират стоката, я тровят и загробват. В други страни ветеринарите лекуват животните, предпазват ги от болести, а у нас работят като касапи и гробари на животинска плът! Така, санким, щяло да бъде спасено промишленото свиневъдство в България – като интересите на собствениците на едно или няколко прасета бъдат пожертвани заради бизнеса на крупните свинекомплекси. Собствениците на последните обещават догодина да дадат прасенца на пострадалите, но едва ли опарилите се веднъж ще рискуват да повторят упражнението евтаназия през 2020 г. или след това.\nБорисов казва, че не можело да се протестира против чумата, както не можело да се протестира и против рака. Но не обясни, защо раково болните у нас не ги убиват направо, а ги мъчат чрез липсата на скъпоструващи лекарства. Въпреки всички безумия на „реформаторите“ на здравеопазването, някои раково болни успяват да преборят болестта. А чумави, за щастие, още няма сред хората! На стопаните на прасетата, обречени на евтаназия без да е доказано заразяване с чума, премиерът обеща по 300 лева обезщетение, но не им каза, че ще ги вземе пак от техния и на децата и внуците им гръб. В краен случай, ще емитира нов дълг, както за изтребителите F-16 Block 70, за които получи поздравления от Държавния департамент на САЩ. Вероятно Борисов ще оправдае и новия борч с коледните и великденските надбавки на пенсионерите.\n„Тъй върви светът, лъжа и робство на тази пуста земя царуват“, пише Ботев преди век и половина. Сякаш го е написал за днешното чумаво, чернобилско време, когато властта започна да вижда зелени човечета дори около поливните пръскачки пред парламента. Една прокурорка обяви, че и те били хакнати, така че да полеят височайшите посетители на Народното събрание. Да ги поръсят за здраве, значи. Или да ги изкъпят от полепналата по тях мръсотия?\nОчевидно властта вече боледува от прекалено дългия си престой в кочината на фермата, в която тя самата превърна България. „На маймуни ни направихте!“, би казал Бай Ганьо. Но диагнозата на народа за заболяването на властта не е африканска чума, а по-скоро шизофрения. В унисон с казаното от шефа на ГДБОП Спиридонов за хакерите, превърнали се в жертви на собствената си система за видео наблюдение, можем да кажем, че и управляващите станаха жертви на собствената си система за (не)сигурност. Не пред охранителните, а пред телевизионните камери те станаха за смях, опитвайки се „да хванат бога за шлифера“. Калинките във властта станаха толкова много, че просто ще счупят клона, на който са накацали. И няма кой да изхвърли най-некадърните, подобно на намърсували се котараци. Защото резервната скамейка на Борисов е по-къса и от тази на ПФК „Левски“, който беше разгромен от АЕК „Ларнака“ с общ резултат 0:7 и отпадна още в първия кръг на Лига „Европа“. При тази къса резервна скамейка, вероятността Борисов да направи големи промени в кабинета или да подаде оставка, е нищожна. И без друго при него вече „няма никой“. Но в политиката никога не казвай никога. Ако Борисов не иска да плати милиардите за непроизведените още американски изтребители F-16 Block 70, трябва да хвърли кърпата преди 1 септември 2019 г. Така поне веднъж ще направи българския народ щастлив. Ще поживеем, ще видим!\nВ известен смисъл всички резервни състезатели на властта са „чумави“. От замесените в „Суджукгейт“, „Кумгейт“, „Ограда гейт“, „Паспортгейт“, „Апартаментгейт“, „Къщи за тъщи гейт“, до „НАП-лийкс“ и свинския „Чернобил“. Ако смяната на кадрите не променя нищо, значи трябва да се смени кадровикът. Така правят ръководителите на футболните клубове в България. А в съседна Румъния един министър на вътрешните работи подаде оставка след само шест дена на поста. Причината е известна: отвличането, изнасилването и убийството на едно 15-годишно момиче.


Купи сплав c86200 от компанията Ауремо / Auremo\n2.0596 C86200 G-CuZn34Al2 Купете склад, проверите наличността\nUNS C86200 — това е марка марганцевой бронз, която се отнася до европейския бронзовому наем. Тази сплав се състои главно от мед, цинк, алуминий и манган. Манган в състава на сплавта C86200 осигурява шоколадово-кафяв цвят. Той обикновено се използва в областта на архитектурата. Съдържанието на олово в сплавта C86200 подобрява еластичност и дълготрайност на материала.\nХимичният състав на сплавта C86200: Cu-60−68%, Zn-26%, Al-3−7.5%, Mn-2.5−4%, Nickel- ≤1.0%, Pb- ≤0.2%, Sn- ≤0.2%.\n— плътност — 7,90 г / виж\nМеханични свойства на сплав C86200:\n1) Модул на еластичност -117 ГПа;\n3) Твърдост на материала по Бринеллю -180;\n4) якост на опън на материала при опън -655 Ипп;\n5) Граница на текучество сплав -330 Ипп;\n6) удължение при скъсване -20%;\n7) Якост сплав с компресия -345 Ипп;\n8) устойчивост на Удар по Изоду — 16,0 Дж/м2;\nТоплинни свойства на материала C86200:\n-топлопроводимост (при 20 ° C / 68 ° F) 35,0 W / mk\nПредпочитаните методи на заваряване, за да C86200 са ацетилено-кислородна заваряване.\nКомпания «Ауремо» успешно реализира бронзов под наем при изгодни условия. На склад са винаги на разположение голям избор от изделия на най-високо качество. Цената зависи от обема на поръчката и допълнителни условия за доставка. При покупки на едро се предоставят значителни отстъпки. Наличност на стоката и бързина на доставка предоставят представителства, разположени в Москва, Санкт-Питербурге, градове в Източна Европа. Каним ви да партнерскому сътрудничество.\nбронз, никел сребърен, BrB2 емисия, неръждаема стомана, Неръждаема стоманена тел пролетта


Еболата продължава да се разпространява: Нови случаи на заболяване потвърдени в Конго - Новини - 2022\nДемократична република Конго: потвърдени са и други случаи на ебола\nЕбола продължава да се разпространява в Демократична република Конго. Според здравния министър на страната са потвърдени три нови случая на заболяване. Световната здравна организация (СЗО) говори за тревожно развитие.\nВсе повече случаи на ебола\nЕбола продължава да се разпространява в Конго. Междувременно опасното инфекциозно заболяване достигна и до мегаполиса Мбандака, където са потвърдени три нови случая на ебола, според Министерството на здравеопазването на африканската страна. Според съобщения в медиите, в момента министерството очаква общо 43 възможни случая. Според информацията, вирусът е бил ясно открит в 17 случая, в други 21 властите смятат инфекцията с Ебола за вероятна и в пет случая. Досега 25 души са умрели от болестта в африканската страна.\nСтрах от епидемия\nСпоред експерти вероятно е само въпрос на време преди да дойде следващото. Световната здравна организация (СЗО) отдавна предупреждава, че ново огнище на ебола е неизбежно.\nПроблем с развитието\nСтрахът от епидемия е голям в Демократична република Конго.\n"Пристигането на Ебола в градска зона е много тревожно. СЗО и нейните партньори работят за ускоряване на търсенето на всички контакти на потвърдения случай в района на Мбандака", заяви д-р. Матшидисо Моети, регионален директор на СЗО за Африка, в съобщение за печата.\nГенералният директор на СЗО Dr. Тедрос Адханом Гебрезий говори за "тревожно развитие", но също така каза, че сега има по-добри начини за борба с Ебола от всякога.\n„СЗО и нашите партньори предприемат решителни мерки, за да спрат вируса да се разпространява по-нататък“, каза експертът.\nСпоред експертите, в зависимост от вируса, отговорен за епидемията, заболяването е фатално в 30 до 90 процента от случаите.\nВирусът на Ебола се предава от човек на човек.\nКакто RKI обяснява, предаването се осъществява чрез директен физически контакт с пациенти с ебола или починали, по-специално чрез директен контакт с техните телесни течности, например кръв, слюнка, пот, урина, изпражнения или повръщане.\nВ допълнение, предаването за определено време е възможно и чрез предмети, които са влезли в контакт с инфекциозни течности.\nИ дори при контакт със заразени животни или инфекциозни животински продукти, вирусът Ебола може да се предава на хората.\nВсе още не е налице одобрена ваксина срещу опасното заболяване. (AD)\nВидео: В ДР Конго победили эпидемию лихорадки Эбола (Юли 2022).\nБлагодаря за вашата помощ в този проблем.\nCopyright 2022 \_ Еболата продължава да се разпространява: Нови случаи на заболяване потвърдени в Конго...


Кметът Славов, областният лидер на ГЕРБорисов за митинга. - Актуални новини за Ямбол. Следете последните новини от днес за Ямбол.\nПонеделник, 28 Ноември 2016 20:15\n"За мен е политическо и режисирано упражнение."\nбел. Яс Имаше блок 20 и вместо да го ремонтират, те го събориха. И проблемът изчезна\nСега все още има България.\nКолко му е да решите и този проблем.\nНеколцината управляващи, не могат, няма как да разберат, че проблемът са те.\nА на блок 20 - му усвоиха, дори организираните от тях- Славов - отпадъци.\nИ естествено, че е политическо -става въпрос за това как дасе управлява и естествено, че е режисирано.\nАма на българско местно непартийно ниво - не на германски фондации и зали Армеец.\nПросто зала ДИАНА...\nСнимката е на Георги Славов от 2007 година, когато в Ямбол беше обявено официално, че се създава ГЕРБ\nДвете дами,които седяха от двете страни на "нережисирания лидер", сигурни сме, няма въобще да им стане хубаво, ако публикуваме кои са.\nОТ ПРЕСКОНФЕРЕНЦИЯТА ДНЕС\nВъпрос от "Делник":\n- Как свързвате декларацията и местния референдум. Вчера от трибуната организаторите казаха, че зад тях не стои нито една партия и държат инициативата им да си остане гражданска?\n- Какво се декларира и какво е реално са съвсем различни неща. Ясно е, че това, което излиза от трибуната на този инициативен „независим“ комитет е режисирано.Това, в какво те се опитват да убедят хората, е едно на ръка. Ако хората са наистина съзрели и видят това, което зад кадър се опитват да им кажат политиците, аз бих се радвал и бих помогнал.\nЗа мен е политическо и режисирано упражнение.\nИ тази наредба аз съм убеден, че и организаторите не са я чели. Тях ако ги питате не знаят какво пише вътре. Ако се съберат 3500 подписа това ще стане с парите на данъкоплатците от Ямбол.\nОт пресконференцята днес...\nПЪЛНИЯТ ЗАПИСНА ПРЕСКОНФЕРЕНЦИЯТА\nД. Ибришимов - председател на ОбС Ямбол:\n"Насрочих тази пресконференция, защото през изминалата седмица в проведените от мен разговори хората ми задаваха едни и същи въпроси. Аз ще се спра на два от тях, който са най-важни:\nПървият е - Ще правим ли бежански център в Ямбол?\nИ вторият – Вярно ли е, че аз и повечето общински съветници не сме съгласни с предложението за декларация срещу чужденците (казано накратко), която беше предложена от група общински съветници.\nОт тези въпроси разбирам, че по тази важна тема за бежанците, има все още недостатъчно информация. И за съжаление, стигам до извода, че има изключително много политици и медии, които се възползват от това и още в предизборната кампания за президент и до ден днешен спекулират по темата.\nАз ще отговоря защо не съм включил това предложение в дневния ред.\nКато председател на ОбС моята задача е да внасям за обсъждане смислови юридически годни материали. В случая не е така, имайки предвид точка 2 от това предложение.\nАз смятам, че е незаконно общинските съветници да вменяваме на кмета да не изпълнява какъвто и да е нормативен акт. А като приемем т.2 това предложение ние ще направим точно това – ще нарушим закона.\nНие, общинските съветници, вкл. г-н Славов, сме положили клетва да изпълняваме конституцията на страната. Ето защо това предложение в този му вариант няма как да бъде включено в дневния ред. Считам, че дебат по тази сериозна и важна тема за обществото е абсолютно излишен. Тъй като ние имаме принципно еднакви виждания по този въпрос.\nА и такава декларация би трябвало да ни обединява, не да разединява обществото.\nАз предлагам на вносителите такава декларация да бъде изработена в постоянни комисии и да бъде предложена за разглеждане в Общински съвет.\nГеорги Славов - кмет на Община Ямбол:\n"Аз ще започна малко по-различно. Аз самият никога не съм се бъркал и държа да не се бъркам в работата на Общинския съвет. Това е орган, по закон упълномощен да взема своите решения, по начина по който прецени, че е най-добре. Но и държа Общинският съвет да си гледа работата в рамките на своите правомощия, да не се бърка в работата на кмета, която му е вменена по закон.\nМного внимателно следим процес а бежанците в град Ямбол. В тази папка сме изнесли колко бежанци има в Ямбол. Трима. Първият от 1997 г., последният от 2014 г.\nПървият е придобил и гражданство.\nНе мога да разбера, откъде идват всичките тези страхове. Като казвам с пълната сериозност, че следим процеса ежедневно и имаме поглед върху всичко, което се случва в града.\nЗа съжаление никой не е попитал кмета какво всъщност се случва.\nНаредбата, срещу която има някакво напрежение и повод за тази декларация, е приета на 12 август т.г. И досега никой не се сети, че тази наредба я има, но и нищо не се е променило в града.\nИ аз не мога да не задам въпроса къде бяха тогава тези патриоти, които и декларацията подписват и референдум искат? Не мога да приема, че в момента на масата се слага проблем, който за мен е абсолютно режисиран, измислен.\nВ качествот ни кмет на община Ямбол и председател на ОбС на община Ямбол ние можем да заемаме позиция конкретно за Ямбол. И не мога да разбера откъде идва това желание изкуствено да се нагнети напрежение?!\nАко в тази папка хората от 3 станат 33, или 133, да не дава Господ повече, аз ще съм първият, който ще излезе пред града и ще каже, че има проблем. Аз ще съм първият, който ще призове хората да не допускаме на нашата територия да се създават бежански лагери.\nДевет години сме заедно с ямболлии и мисля, че си имаме доверието, тогава когато трябва да се вземат отговорни решения.\nМога да дам за пример 20-ти блок. Там имаше над 2000 човека. По нашите разбирания е близко до талибански лагер. За разлика от тези лагери, в които има здравна помощ, охрана, мониторинг. Там нямаше нищо. И там имаше зарази. Много добре го знаете. Къде бяха тези същите патриоти, които сега излизат. И също тези съветници, които са подписали това искане. Аз реших проблема, Съборихме блок 20. Нямаше друг вариант.\nИ спасихме града от нещо много сериозно. Каква беше реакцията на тези съветници – сигнал до прокуратурата. И три години аз се обяснявах, докато накрая съдът ме оневини, че съм взел правилното решение. Същите тези патриоти, които сега се опитват да създадат напрежение, си бяха на сухо и на топло и не взеха никакво отношение.\nЗатова донякъде разбирам поведението на общинските съветници от БСП и Атака.\nТе се опитват да използват страховете на хората и на техен гръб да правят политика.\nАз като кмет на Ямбол не мога да позволя, някой да се заиграва по такъв циничен начин със страховете на хората.\nПри положение, че няма абсолютно никакви основания да си измисляме проблем и след това да го решаваме и да се чувстваме значими. В Ямбол има трима бежанци и нито един от тази вълна. Другаде в държавата има.\nСамо че дори и едно Бояново няма нищо общо с Ямбол. Бояново е община Елхово. Елхово си има кмет и общински съвет. Ние говорим за Ямбол.\nЗатова за мен е неприемливо тези политици да се хранят от страховете на хората. Кой няма да се озлоби и да застане зад такава позиция, ако му кажат, че тук ще настанят едни лоши хора, които ще колят ще бесят, ще вкарват исляма, ще ни вземат държавата Естествено всеки нормален човек ще застане в такава позиция, че не го иска това. Само че, няма нито една индикация от никъде, че в Ямбол ще има бежански лагер.\nНяма такава. Защо сами си създаваме проблем? Защо се организира такъв митинг в зала "Диана"?\nС днешна дата при мен влезе уведомление от Инициативен комитет за организиране на местен референдум и започва подписка за това. Има нещо много притеснително в това. Притеснително е, защото без никакво основание се опитваме сами да си нагнетим напрежение в общността. От четирите точки, които са описани има само една, която касае Ямбол.\n- Какво ще направите ако бъдат внесени необходимите подписи за референдум?\nАз не съм казал, че няма да позволя референдум.\nАз съм против от страховете на хората да се хранят едни измислени политици.\nЗащото за Ямбол няма в момента никаква заплаха. Ако ще се прави референдум, нека да бъде Национален референдум.\n- Как свързвате декларацията и месния референдум. Вчера от трибуната организаторите казаха, че зад тях не стои нито една партия и държат инициативата им да си остане гражданска?\n- Какво се декларира и какво е реално са съвсем различни неща. Ясно е, че това, което излиза от трибуната на този инициативен „независим“ комитет е режисирано.\nТова, в какво те се опитват да убедят хората, е едно на ръка. Ако хората са наистина съзрели и видят това, което зад кадър се опитват да им кажат политиците, аз бих се радвал и бих помогнал.\nсъсзвук е публикувана тук\nИмаше блок 20 и вместо да го ремонтират, те го събориха. И проблемът изчезна\nИма България-.има проблем...\nMore in this category: « ЗА ЧИТАЛИЩАТА В ОБЩИНА „ТУНДЖА”\t12 май 2018г. , в местността „Убитите войници“, село Странджа, ще бъде официално открита »